钦定古今图书集成/明伦汇编/官常典/第377卷 > 宋
## 钦定古今图书集成/明伦汇编/官常典/第377卷 > 宋

宋郊祀则置太仆，事毕则省，而以“乘黄令”属太常，骅
骝厩丞属侍中。

按：《宋书百官志》：“太仆掌舆马，周穆王所置，秦因之。周
官则挍人掌马、巾车、尚车”，及置太仆，兼其任也。晋江
左或置或省，宋以来不置，郊祀则权置太仆执辔，事
毕即省。

乘黄令，一人。掌乘舆车及安车诸马。魏世置，属太常
车府。令一人；丞一人，秦官也。二汉、魏、晋并隶太仆。太
仆既省，隶尚书驾部。

骅骝厩丞，一人。汉西京为龙马长，汉东京为未央厩
令，魏为骅骝令，隶侍中。